Diari Oficial de la Generalitat Valenciana


Sumari del DOGV 8809, del 12-05-2020 (2020/3328)

Informació pública de l'obertura del termini per a presentar candidatures a l'Observatori Fiscal de la Comunitat Valenciana.
----------------------------------------------------------------------------------------------------------------------------

### Dades del document

Número de DOGV
:   8809

Data del DOGV
:   12-05-2020

Secció del DOGV
:   V. ANUNCIS - C) ALTRES ASSUMPTES

Número del document
:   2020/3328


Organisme emissor
:   Conselleria d'Hisenda i Model Econòmic

Tipus de document
:   Anunci

Informació pública de l'obertura del termini per a presentar candidatures a l'Observatori Fiscal de la Comunitat Valenciana.  
 [2020/3328]  
De conformitat amb el que es disposa en l'article 10 del Decret 53/2020, de 24 d'abril, del Consell, de creació de l'Observatori Fiscal de la Comunitat Valenciana, es fa l'anunci de l'obertura del termini per a presentar candidatures, segons les instruccions que consten en el mateix precepte:  
  
«Article 10. Presentació de candidatures  
Les entitats que desitgen formar part de l'Observatori Fiscal hauran de presentar la seua candidatura de conformitat amb les instruccions següents:  
a) La candidatura es presentarà a través d'un procediment telemàtic disponible en la pàgina web de l'Agència Tributària Valenciana. El procediment, els models de sol·licitud i altra documentació que calga aportar seran publicats en la seu electrònica de la Generalitat, https://sede.gva.es/.  
b) L'òrgan de govern de cada entitat, mitjançant un acord, haurà d'autoritzar la presentació de la candidatura designant les persones que en formaran part.  
c) Les candidatures inclouran el nom de dues persones, un home i una dona, a fi de garantir el principi d'equilibri de gènere en la composició de l'Observatori Fiscal.  
d) Les candidatures es presentaran avalades per unes altres entitats, federacions, confederacions o plataformes cíviques. Els avals es formalitzaran mitjançant un acord de l'òrgan de govern de l'entitat avalista en què conste la manifestació expressa de prestar el seu suport a la corresponent candidatura, així com la següent informació: finalitat o objecte de l'entitat avalista i àmbit territorial d'actuació.  
e) El termini per a presentar les candidatures serà d'un mes a partir de l'habilitació del procediment telemàtic de presentació de candidatures en el web de l'Agència Tributària Valenciana.»  
El termini de presentació de candidatures serà d'un mes, i l'obertura començarà l'endemà de la publicació d'aquest anunci. En aquest moment estarà disponible el procediment telemàtic de presentació de candidatures en la seu electrònica de la Generalitat, https://sede.gva.es/.  
  
En l'article 4 del mencionat decret es regula la composició del Ple de l'Observatori Fiscal, i en els articles 9 i següents es preveuen el nomenament de les vocalies, així com el procediment per a presentar i seleccionar els candidats, i l'elecció dels corresponents representants.  
  
Les candidatures es presentaran en el model normalitzat disponible en el web de l'Agència Tributària Valenciana, http://atv.gva.es/observatori-fiscal.  
  
València, 6 de maig de 2020.- La directora general de l'Agència Tributària Valenciana: Sonia Encarnación Díaz Español.